**PRIOPĆENJE ZA MEDIJE**

**Najveća europska inicijativa pokrenuta je kako bi se ubrzao razvoj lijekova za COVID-19 kao i budućih prijetnji od koronavirusa**

* *CARE (****C****orona* ***A****ccelerated* ***R****&D in* ***E****urope) inicijativa, uz potporu europske Inicijative za inovativne lijekove (IMI), najveći je poduhvat ove vrste posvećen otkrivanju i razvoju hitno potrebnih mogućnosti liječenja bolesti COVID-19.*
* *Inicijativa se zalaže za dugoročno razumijevanje bolesti i razvoj lijekova za COVID-19, ali i za buduće prijetnje od koronavirusa, te ulaže hitne napore kako bi se i postojeći lijekovi potencijalno prilagodili u tu svrhu.*
* *Konzorcij CARE ubrzat će istraživanje i razvoj lijekova za COVID-19 okupljanjem vodećih eksperata i projekata iz 37 timova akademskih i neprofitnih istraživačkih institucija i farmaceutskih kompanija u zajednički sveobuhvatni pristup za otkrivanje lijekova.*

**Bruxelles, Belgija – 18. kolovoza 2020. –** CARE (Corona Accelerated R&D in Europe), novi konzorcij podržan javno-privatnim partnerstvom Inicijative za inovativne lijekove (IMI) najavio je danas početak svojih aktivnosti kojima bi ubrzao otkrivanje i razvoj hitno potrebnih lijekova za liječenje SARS CoV-2, virusa koji uzrokuje COVID-19. Uz nepovratna sredstva u iznosu od 77,7 milijuna eura, CARE se financira novčanim doprinosima Europske unije (EU) i novčanim i stvarnim doprinosima 11 kompanija članica Europske federacije farmaceutske industrije i udruga (EFPIA) i tri partnera povezana s IMI-jem. CARE je petogodišnji projekt koji okuplja 37 partnera iz Belgije, Kine, Danske, Francuske, Njemačke, Nizozemske, Poljske, Španjolske, Švicarske, Velike Britanije i SAD-a, a vodi ga VRI-Inserm (Francuski nacionalni institut za zdravlje i medicinska istraživanja, Pariz, Francuska), Janssen Pharmaceutica NV, jedna od Janssen farmaceutskih kompanija Johnson & Johnsona (Beerse, Belgija) i Takeda Pharmaceuticals International AG (Zurich, Švicarska). CARE integrira različite projekte za liječenje Covida-19 svih partnera koji traju još od veljače 2020. godine.

Kao član konzorcija CARE, Boehringer Ingelheim vodit će područje djelovanja konzorcija usredotočen na razvoj antitijela za neutralizaciju virusa. Nadalje, tvrtka će osigurati antivirusne molekule iz svog portfelja za virus HIV-a i virus hepatitisa C (HCV), kao i druge male molekule koje bi mogle biti kandidati za lijek probrane iz svoje baze molekula.

„*Pandemija COVID-19 pojavila se kao najveća globalna zdravstvena prijetnja čovječanstvu u ovom stoljeću, što je ponukalo globalnu znanstvenu zajednicu da udruži snage kao nikada do sada“, izjavio je profesor Yves Lévy, izvršni direktor VRI-Inserm-a i koordinator konzorcija CARE. „Osim znanstvene izvrsnosti različitih timova uključenih u ovaj vrlo ambiciozan projekt, CARE okuplja 37 partnera koji objedinjuju svoju stručnost i znanje oko ambicioznog petogodišnjeg plana rada za razvoj lijekova protiv trenutačne pandemije COVID-19. Vrlo smo zahvalni na financijskoj podršci Inicijative za inovativnu medicinu koja će nam omogućiti provedbu ovog plana.“*

Dok još uvijek nemamo licenciranih cjepiva i dok postoje samo ograničene mogućnosti liječenja, pandemija COVID-19 i dalje traje, odnoseći sve više ljudskih života. Ujedinjujući neke od najinovativnijih i najiskusnijih znanstvenika iz svih relevantnih područja u jedinstvenom duhu suradnje, CARE inicijativa će maksimalno povećati sinergiju i komplementarnost s drugim inicijativama poput COVID-19 terapeutskog akceleratora koju podupire Fondacija Gates, MANCO[[1]](#footnote-1), SCORE[[2]](#footnote-2), i mreže ECRAID[[3]](#footnote-3), kako bi se što prije došlo do rješenja za trenutnu pandemiju COVID-19 te budućih epidemija koronavirusa. Nakon testiranja u laboratoriju, najperspektivniji kandidati za lijekove bit će klinički ispitani na ljudima.

Dr. sc. Clive R. Wood, viši potpredsjednik tvrtke i globalni direktor istraživanja u Boehringer Ingelheimu, objasnio je: „Konzorcij CARE ima za cilj otkriti snagu otvorene znanosti i suradnje u službi društva. Radit ćemo brzo i odlučno u neviđenom duhu suradnje s našim partnerima u znanosti i industriji kako bismo pobijedili neviđenu prijetnju Covida-19 i drugih ozbiljnih bolesti od koronavirusa.“

*„Iznimno smo uzbuđeni zbog pokretanja konzorcija CARE i suradnje s ostalim vodećim stručnjacima u hitnoj identifikaciji novih lijekova protiv SARS-CoV-2 i drugih koronavirusa koji mogu izazvati epidemije“, dodao je voditelj projekta u CARE-u, Marnix Van Loock, viši znanstveni direktor i voditelj odjela Istraživanja i razvoja novih patogena u odjelu Globalnog javnog zdravlja, Janssen Pharmaceutica NV. „Drago nam je što ćemo u sklopu ove inicijative moći primijeniti saznanja o Covidu-19 iz postojeće suradnje sa Rega institutom za medicinska istraživanja (dio KU Leuvena), te proći kroz naše baze molekula s tisućama već postojećih lijekova kako bi se pregledao potencijal njihove prenamjene“.*

*Dr. sc. Kumar Saikatendu, direktor globalne eksternalizacije istraživanja u Takedi je rekao: „Ponizno je vidjeti toliko mnogo najboljih znanstvenih umova u Europi kako zajednički rješavaju ovaj složeni problem i s tolikom žurnošću. COVID-19 je jedinstveni znanstveni izazov za našu generaciju. CARE ima za cilj stvoriti učinkovite lijekove s pozitivnim sigurnosnim profilom za trenutne i buduće epidemije uzrokovane koronavirusom. Nadamo se da ćemo brzo i na vrijeme doći do značajnih rezultata.“*

**Sveobuhvatan kratkoročni i dugoročni odgovor na COVID-19**

CARE ima za cilj stvoriti učinkovite lijekove s pozitivnim sigurnosnim profilom za pandemiju COVID-19 (repozicioniranje lijekova), te razviti nove lijekove i antitijela posebno dizajnirana da ciljaju virus SARS-CoV-2.

Konzorcij se temelji na tri bazična dijela:

* Repozicioniranje lijekova pregledom i profiliranjem postojećih baza svih partnera s ciljem brzog razvoja molekula u napredne faze kliničkog ispitivanja.
* Otkrivanje lijekova malih molekula na temelju *in silico* probira i profiliranja kandidatskih spojeva koji su ciljano usmjereni protiv SARS-CoV-2 i budućih koronavirusa.
* Otkrivanje antitijela za neutralizaciju virusa korištenjem ispitivanja u potpunosti ljudskog faga i gljivica, imunizacije humaniziranih životinjskih modela, B stanice pacijenta te *in silico* dizajn.

Uz ova tri bazična dijela su i radna područja usmjerena na usavršavanje kandidatskih spojeva sveobuhvatnom kampanjom iz medicinske kemije, istraživanjima bioloških sustava te pretkliničkim i kliničkim procjenjivanjem molekula iz sva tri bazična dijela. Radno područje za biološke sustave istražit će virusnu patofiziologiju kako bi povećao naše razumijevanje međusobne povezanosti faza virusne infekcije i imunoloških odgovora čovjeka. Identificirat će markere bolesti kako bi se dale informacije o razvoju liječenja i poboljšao dizajn kliničkog ispitivanja i praćenje faza 1 i 2 ispitivanja tijekom istraživanja novih lijekova koje razvija CARE.

###

**O konzorciju CARE**

CARE je novo javno-privatno partnerstvo koje okuplja znanstvenike iz akademskih krugova, istraživačkih centara, malih i srednjih poduzeća (MSP-ova), tvrtki članica Europske federacije farmaceutske industrije i udruga (EFPIA) i partnera pridruženih inicijativi IMI. Ukupno se sastoji od 37 različitih partnerskih organizacija. Profesor Yves Lévy iz VRI-Inserma je akademski koordinator, Marnix Van Loock iz Janssen Pharmaceutical Companies Johnson & Johnsona je voditelj projekta EFPIA, a Kumar Saikatendu iz Takede suvoditelj projekta. Projektne partnere čini 11 akademskih institucija (KUL, GUF, AMU, UzL UU, EDI-IVI, UHAM, UEDIN, TiHo, JU, LUMC), pet javnih istraživačkih organizacija (Inserm, CHUV, CEA, HZI, SERMAS) i 7 SME (IT, EVF, EXSCI, NUVISAN, SCIFEON, ENYO, AIB), zajedno s 11 članova EFPIA (Janssen, Takeda, Pfizer, ABBV, BI, Merck KgA, BAG, Novartis, Astellas, Servier i AiCuris), te tri IMI2 pridružena partnera (BMGF, UNIVDUN, GHDDI). \*

**O tvrtki Boehringer Ingelheim**

Osmišljavanje novih i boljih humanih i veterinarskih lijekova u srži je našeg djelovanja. Naša misija je stvaranje inovativnih terapija koje mijenjaju živote. Boehringer Ingelheim je neovisna tvrtka u obiteljskom vlasništvu od utemeljenja 1885. godine. Slobodni smo slijediti našu dugoročnu viziju, gledajući naprijed kako bismo utvrdili zdravstvene probleme budućnosti i ciljajući ona područja od potrebe u kojima možemo učiniti najviše dobrog.

Kao vodeća svjetska farmaceutska tvrtka usmjerena na istraživanje, Boehringer Ingelheim sa svojih više od 51.000 zaposlenika svakodnevno stvara vrijednost inovacijama u trima poslovnim područjima: humani lijekovi, zdravlje životinja i ugovorna proizvodnja bioloških lijekova. Tvrtka Boehringer Ingelheim je 2019. ostvarila neto prihod od prodaje u iznosu od 19 milijardi eura. Naše značajno ulaganje u iznosu od gotovo 3,5 milijardi eura u istraživanje i razvoj pokreće inovacije, omogućujući stvaranje lijekova nove generacije koji spašavaju živote i poboljšavaju kvalitetu života.

Ostvarujemo više znanstvenih mogućnosti prihvaćanjem snage partnerstva i raznolikosti stručnjaka iz bioloških znanosti diljem akademske zajednice. Zajedničkim radom ubrzavamo dolazak do novih medicinskih otkrića koja će promijeniti živote bolesnika današnjice i sljedećih generacija.

Dodatne informacije o tvrtki Boehringer Ingelheim možete pronaći na mrežnoj stranici [www.boehringer-ingelheim.com](http://www.boehringer-ingelheim.com) ili u našem godišnjem izvješću: <http://annualreport.boehringer-ingelheim.com>.

**O inicijativi IMI**

[IMI](https://www.imi.europa.eu/) je najveća europska javno-privatna inicijativa koja ima za cilj ubrzati razvoj boljih i sigurnijih lijekova za pacijente. IMI podržava suradničke istraživačke projekte i gradi mreže industrijskih i akademskih stručnjaka kako bi se potaknule farmaceutske inovacije u Europi. IMI je zajedničko projektno partnerstvo Europske unije i Europske federacije farmaceutske industrije i udruga (EFPIA).

Za dodatne informacije posjetite: <http://imi.europa.eu/>

**Priznanje**

Ovaj je projekt dobio financijska sredstva od Innovative Medicines Initiative 2 Joint Undertaking (JU) u skladu sa sporazumom o bespovratnim sredstvima br. 101005077. ovo zajedničko projektno partnerstvo dobiva potporu iz programa istraživanja i inovacija Horizon 2020 Europske unije, EFPIA, BILL & MELINDA GATES FOUNDATION, GLOBAL HEALTH DRUG DISCOVERY INSTITUTE, UNIVERSITY OF DUNDEE.

**\*Popis partnera**

1 (Coordinator) VRI-Institut National de la Santé et de la Recherche Médicale (Inserm) FR

2 (Project Leader) Janssen Pharmaceutica NV (Janssen) BE

3 (Project co-Leader) Takeda Pharmaceuticals International AG (Takeda) CH

4 Commissariat à l'énergie atomique et aux énergies alternatives (CEA) FR

5 Centre Hospitalier Universitaire Vaudois (CHUV) CH

6 Eurovacc Foundation (EVF) CH

7 Exscientia Limited (EXSCI) UK

8 Johann Wolfgang Goethe University Frankfurt am Main (GUF) DE

9 Helmholtz-Zentrum für Infektionsforschung GmbH (HZI) DE

10 Uniwersytet Jagiellonski (JU) PL

11 Katholieke Universiteit Leuven (KUL) BE

12 Academisch Ziekenhuis Leiden (LUMC) NL

13 Servicio Madrileno De Salud (SERMAS) ES

14 Nuvisan ICB GmbH (NUVISAN) DE

15 Scifeon ApS (SCIFEON) DK

16 Université d’Aix Marseille (AMU) FR

17 The University of Edinburgh (UEDIN) UK

18 University of Hamburg (UHAM) DE

19 Universitaet zu Luebeck (UzL) DE

20 Universiteit Utrecht (UU) NL

21 Eidgenoessisches Departement des Innern (EDI-IVI) CH

22 Inserm Transfert SA (IT) FR

23 AbbVie Inc. (ABBV) US

24 Astellas Pharma Europe BV (ASTELLAS) NL

25 Bayer AG (BAG) DE

26 Boehringer Ingelheim (BI) DE

27 University of Dundee (UNIVDUN) UK

28 Enyo Pharma SA (ENYO) FR

29 Bill & Melinda Gates Foundation (BMGF) US

30 Global Health Drug Discovery Institute (GHDDI) CN

31 Novartis Pharma AG (NOVARTIS) CH

32 Pfizer Ltd. (Pfizer) UK

33 Merck KGaA (Merck) DE

34 University of Veterinary Medicine Hannover (TiHo) DE

35 Ai-biopharma (AIB) FR

36 AiCuris Anti-infective Cures GmbH (AiCuris) DE

37 Institut de Recherches Internationales Servier (Servier) FR

**Kontakti za medije:**

**Za pitanja vezana uz CARE**

**Boehringer Ingelheim**

Dr. Reinhard Malin

Head of Communications Innovation Unit

Boehringer Ingelheim Corporate Center GmbH

Media + PR

P: +49 6132 77-90815

reinhard.malin@boehringer-ingelheim.com

Linda Ruckel

Associate Director, Media and Corporate Reputation

Boehringer Ingelheim U.S.

Media + PR

P: +1 203-791-6672

linda.ruckel@boehringer-ingelheim.com

1. Monoclonal Antibodies against 2019-New Coronavirus [↑](#footnote-ref-1)
2. Swift Coronavirus therapeutics Response [↑](#footnote-ref-2)
3. European Clinical Research Alliance on Infectious Diseases [↑](#footnote-ref-3)